মুর্শিদাবাদের অশান্তি নিয়ে কাকে নিশানা করলেন মমতা?

কলকাতা: প্রথম থেকেই কেন্দ্রের ওয়াকফ বিলের প্রতিবাদে করেছে তৃণমূল কংগ্রেস। ওয়াকফ আইন নিয়ে কয়েকদিন ধরে মু্রশিদাবাদ-মালদহ-দক্ষিণ ২৪ পরগণার বিভিন্ন এলাকায় অশান্তি সৃষ্টি হয়েছিল। মোতায়েন কেন্দ্রীয় বাহিনী, বহু মানুষ ঘরছাড়া। অশান্তির আবহে ওয়াকফ আইন নিয়ে নেতাজি ইন্ডোরে রাজ্য়ের ইমাম ও মোয়াজ্জেমদের নিয়ে বৈঠক বসেছেন মমতা বন্দ্যোপাধ্যায় (Mamata-Waqf meeting)। ইতিমধ্যেই তিনি বার্তা দিয়েছেন, এ রাজ্যে নতুন ওয়াকফ সংশোধনী আইন কার্যকর হবে না। মুর্শিদাবাদের অশান্তি প্রসঙ্গে মমতা বলেন, “কিছু প্ররোচনা দেওয়া হয়েছে। যে এলাকাগুলিতে অশান্তি হয়েছে, সেটা মুর্শিদাবাদ আসন নয়, মালদহের আসন। কংগ্রেসের জেতা আসন। জেতার সময় জিতবে, কিন্তু অশান্তির সময় রাস্তায় নামবে না। কেন তারা দায়িত্ব নিচ্ছেন না তা নিয়েও প্রশ্ন তোলেন মুখ্যমন্ত্রী। কেন জনপ্রতিনিধি হয়েও এই অশান্তির ঘটনার পর দায়িত্ব নিচ্ছেন না, তা নিয়ে ক্ষোভ উগরে দেন মমতা (Mamata Banerjee)।

বৈঠক থেকে শান্তির বার্তা দেন মমতা। মুখ্যমন্ত্রী বলেন, আমি উস্কানিমূলক কথা বলতে আসিনি। আমি শান্তি চাই। আমার যেমন অধিকার নেই, মানুষের ব্যক্তিগত সম্পত্তি তে অধিকার করা। তেমনি আপনারও কোনও ক্ষমতা নেই কোনও ব্যক্তি বা ধর্মীয় সম্পত্তির উপর আইন করার। তিনি বলেন, কোনও রকমের উস্কানিতে পা দেবেন না। বৈঠক থেকে বিজেপির বিরুদ্ধে সরব হন তৃণমূল নেত্রী মমতা। মুখ্যমন্ত্রী বলেন, বিজেপির পক্ষ থেকে ভুয়ো ভিডিও ছড়িয়ে অশান্তি তৈরির চেষ্টা চলছে। মমতা বন্দ্যোপাধ্যায় বলেন, ‘কিছু গোদি মিডিয়া এবং বজেপির ফেক ভিডিও দেখিয়ে অশান্তি সৃষ্টির চেষ্টা করছে। মমতা বলেন, আপনারা এলাকায় শান্তি বজায় রাখুন, এটা আপনাদের কাছে আবেদন।

আরও পড়ুন: ভাঙড়ে ওয়াকফ প্রতিবাদের নামে ‘গুন্ডামি’, রাতভর তল্লাশিতে গ্রেফতার ১৬

মমতার অভিযোগ, অনেক ওয়াকফ সম্পত্তি হিন্দুরা দান করেছে। অনেক হিন্দু পরিবার ও ওয়াকফ সম্পত্তি তে বসবাস করে। যা করেছে আমরা সমর্থন করিনি, করব না। রাম নবমীর দিন গন্ডগোল করার পরিকল্পনা ছিল। ওরা করতে পারেনি। বিজেপি যদি গন্ডগোল করতে আসে তার হলে ইমাম সাহেবকে বলে শান্তির বার্তা দিন। হাত জোড় করে আর্জি জানাচ্ছি, বিজেপির উস্কানিতে পা দেবেন না। কেউ অশান্তি তৈরির চেষ্টা করলে কন্ট্রোল করুন।’মমতা বন্দ্যোপাধ্যায় বলেন, ‘আমাদের উপর ভরসা রাখুন। যতদিন থাকব হিন্দু-মুসলিম বিভাজন করতে দেব না।

অন্য খবর দেখুন